ആരാണ് എതിരാളികള് എന്നത് പ്രശ്നമല്ല :ടീമിന് ഉപദേശം നല്കി സഞ്ജു ക്രിക്കറ്റ് ലോകവും ആരാധകരും എല്ലാം ആവേശപൂര്വ്വം കാത്തിരിക്കുന്നത് ഈ മാസം ആരഭിക്കുന്ന ഐപില് പതിനാലാം സീസണിലെ ബാക്കി മത്സരങ്ങള് തുടക്കം കുറിക്കാനാണ്. രൂക്ഷ കോവിഡ് വ്യാപന കാലയളവിലും ടൂര്ണമെന്റ് വളരെ ഏറെ ഭംഗിയായി നടത്താമെന്ന് ബിസിസിഐ വിശ്വസിക്കുമ്ബോള് ടീമുകള് എല്ലാം തന്നെ പരിശീലനം ആരംഭിച്ച് കഴിഞ്ഞു. മിക്ക ടീമുകളും വിദേശ താരങ്ങളെ അടക്കം സ്ക്വാഡിനൊപ്പം എത്തിക്കുവാനുള്ള തീവ്ര ശ്രമങ്ങള് നടത്തുമ്ബോള് ലോക ടി :20 റാങ്കിങ്ങിലെ ഒന്നാം നമ്ബര് ബൗളറെ സ്ക്വാഡില് എത്തിച്ചാണ് രാജസ്ഥാന് റോയല്സ് ടീം എല്ലാവരെയും ഒരുവേള ഞെട്ടിച്ചത്. ഐപിഎല്ലില് വരാനിരിക്കുന്ന മത്സരങ്ങള് എല്ലാം ജയിച്ചാല് മാത്രം ടൂര്ണമെന്റില് നിലനില്പ്പുള്ള ടീമിനും നായകന് സഞ്ജുവിനും ബാക്കിയുള്ള മത്സരങ്ങള് എല്ലാം പ്രധാനമാണ്. അതേസമയം ആഴ്ചകളായി താരങ്ങളെ എല്ലാം ഒന്നിച്ചെത്തിച്ച് പരിശീലനങ്ങള് ആരംഭിച്ച രാജസ്ഥാന് റോയല്സ് ടീം പൂര്ണ്ണ ആത്മവിശ്വാസത്തിലാണ്. എല്ലാ മത്സരങ്ങളും ഏറെ നിര്ണായകമാണെന്ന് മുന്പ് പറഞ്ഞ സഞ്ജുവിന്റെ പരിശീലന ക്യാംപിലെ ഒരു വീഡിയോയാണ് ഇപ്പോള് വളരെ അധികം പ്രചാരം നേടുന്നത്. തന്റെ ടീം അംഗങ്ങളെയും കൂടാതെ രാജസ്ഥാന് റോയല്സ് സ്ക്വാഡിനെയും വളരെ ഏറെ ആവേശത്തില് അഭിസംബോധന ചെയ്യുന്ന സഞ്ജുവിനെ വീഡിയോയില് കാണാം.കൂടാതെ സഞ്ജുവിന് ഒപ്പം കുമാര് സംഗക്കാരയും വീഡിയോയ് ഉണ്ട് നമ്മുക്ക് ഈ ടൂര്ണമെന്റ് ജയിക്കേണ്ടത് ആവശ്യമാണ്. ജീവന്മരണ പോരാട്ടത്തില് നമ്മള് ഇപ്പോള് നില്ക്കുമ്ബോള് എല്ലാ മത്സരവും പ്രധാനമാണ്. നമ്മുടെ ലക്ഷ്യം എല്ലാ മത്സരവും ജയിക്കുക എന്നത് മാത്രമാണ്. പക്ഷേ നമ്മള് നമ്മുടെ എല്ലാ പ്രക്രിയകളും മുന്പോട്ട് മികച്ച രീതിയില് കൊണ്ടുപോകണം.വീണ്ടും ഐപിഎല്ലില് നമ്മള് പോയിന്റ് ടേബിളില് ഏട്ടാമത് എത്തിയാലും കുഴപ്പമില്ല. നമ്മള് എല്ലാ താരങ്ങളിലും ജയിക്കാനുള്ള ആ തീവ്ര ആഗ്രഹം കാണണം.എല്ലാവരും തന്നെ ഇത്തവണത്തെ സീസണില് ടീമിനായി അവരവരുടെ മുഴുവന് എഫോര്ട്ട് കൂടി നല്കണം. എതിരാളികള് ആരാണ് എന്ന ചോദ്യം നമുക്ക് പ്രധാനമല്ല. ജയമാണ് നമ്മുടെ ലക്ഷ്യം സഞ്ജു അഭിപ്രായം വിശദമാക്കി.